แบบฟอร์มการเขียนแบบถอดประสบการณ์การเรียนรู้ ด้านการเรียนการสอนโดยใช้เทคโนโลยี

**1. ชื่อ-สกุล ผู้เล่าเรื่อง**  อาจารย์วรรณพร ชูจิตารมย์ คณะดิจิทัลอาร์ต

**2. ชื่อ-สกุล ผู้บันทึก** …........................................................คณะวิชา/หน่วยงาน..........................................................

**3. บทบาท หน้าที่และความรับผิดชอบของผู้เล่าเรื่อง**

 อาจารย์ประจำสาขาวิชาคอมพิวเตอร์อาร์ต คณะดิจิทัลอาร์ต เป็นผู้สอนในรายวิชา CPA233 การเขียนบทภาพเบื้องต้น

**4. เรื่องที่เล่า**

 การเรียนการสอนโดยใช้เทคโนโลยีมาใช้ในห้องเรียน

**5. ความเป็นมาของเรื่องที่เล่า**

ด้วยโยบายของมหาวิทยาลัยรังสิตให้มีการแจกiPadให้กับนักศึกษา ทำให้นักศึกษาทุกคนมีเครื่องมือใช้ประกอบการเรียน ซึ่งจะสามารถเรียนได้ทุกที่และทุกเวลา และเหมาะกับการศึกษาในศตวรรษที่ 21 อันจะเป็นส่วนหนึ่งของแรงบันดาลในการเรียนและการหาข้อมูลต่างๆทั้งในห้องเรียนและนอกห้องเรียนได้ง่ายขึ้น อาจารย์จึงได้นำโปรแกรม iTunes u ที่ใช้ในการเรียนการสอนวิชา CPA233 การเขียนบทภาพเบื้องต้น

**6. วิธีการ/ขั้นตอน หรือกระบวนการที่ทำให้งานนั้นประสบความสำเร็จ เทคนิคหรือกลยุทธ์ที่ใช้ ผู้มีส่วนร่วม อุปสรรคหรือปัญหาในการทำงาน และแนวทางการแก้ไข**

อาจารย์เริ่มสมัครเข้าใช้โปรแกรม อัพโหลดข้อมูลของรายวิชา อันประกอบด้วยวัตถุประสงค์และจุดมุ่งหมาย แผนการสอน เนื้อหาการสอน 15 สัปดาห์ ระเบียบการเข้าชั้นเรียน แหล่งความรู้ เอกสารประกอบการสอน อาจารย์จะเป็นผู้ให้รหัสเข้าใช้โปรแกรมร่วมกันในสัปดาห์แรกของการเรียนการสอน

 นักศึกษาจะสามารถเปิดโปรแกรมและเข้าสู่เนื้อหารายวิชาได้ นักศึกษาจะทราบว่าเนื้อหาการเรียนจะมีเรื่องอะไรบ้าง งานที่จะต้องส่งมีหัวข้ออะไรบ้าง นักศึกษาจะสามารถส่งการบ้านไว้ในโปรแกรมนี้จากทางบ้าน

การบริหารจัดการพื้นที่ของโปรแกรม อาจารย์จะแบ่งพื้นที่ให้เป็นสัปดาห์ ตั้งแต่สัปดาห์ที่ 1-15 แต่ละสัปดาห์จะเนื้อหาและงานที่นักศึกษาต้องส่ง หากนักศึกษาส่งงานแล้ว อาจารย์ตรวจและวิจารณ์งานกลับ นักศึกษาจะเห็นและทราบว่างานที่ส่งได้รับการตรวจแล้ว มีคะแนนเท่าไหร่ อาจารย์สามารถกำหนดให้นักศึกษาเห็นเป็นรายบุคลหรือเห็นทั้งชั้นเรียนได้

เมื่อสิ้นสุดการเรียนการสอนของแต่ละรายวิชา โปรแกรมจะเก็บข้อมูลไว้เป็นฐานข้อมูล สามารถสืบค้นและนำข้อมูลไปใช้ได้อีก

 อุปสรรคของการใช้เนื่องจากเป็นวิชาที่ต้องวาดเป็นส่วนใหญ่ จึงต้องให้นักศึกษาถ่ายรูปงานและอัพโหลดผลงานเข้าโปรแกรม และนักศึกษาบางคนทำ iPad หาย จึงต้องเข้าเว็บไซด์แทนและจะไม่สะดวกเหมือนมี iPad แต่สามารถที่จะเข้าร่วมชั้นเรียนได้เช่นกัน การใช้โปรแกรมนี้ยังมีปัญหาเรื่องนักศึกษายังไม่ชำนาญในการใช้โปรแกรม จึงทำให้เป็นอุปสรรคในการใช้โปรแกรม การแก้ปัญหาเรื่องความชำนาญด้วยการใช้โปรแกรมต่อเรื่อยๆ เมื่อนักศึกษาคุ้นเคยก็จะชำนาญการใช้โปรแกรมต่อไปในอนาคต

**7. ผลลัพธ์หรือความสำเร็จที่เกิดขึ้น และสิ่งที่ผู้เล่าเรื่องที่ได้เรียนรู้จากประสบการณ์ดังกล่าว**

 **-** นักศึกษาตื่นเต้นกับการใช้เทคโนโลยีมาช่วยในการเรียนการสอน

- สามารถเปลี่ยนรูปแบบการเรียนด้วยการให้นักศึกษาค้นคว้านอกห้องเรียนและนำการบ้านมาทำในชั้นเรียน สามารถที่จะทำเป็นงานกลุ่มร่วมกันด้วย

 - เป็นการจัดการเนื้อหารายวิชาที่สะดวกมากยิ่งขึ้นในการเรียนการสอนและการจัดเก็บข้อมูล

 - การสื่อสารระหว่างนักศึกษาและอาจารย์ทำได้ตลอดเวลา